b'\n_START_ARTICLE_\nAmnion\n_START_PARAGRAPH_\nAmnion (gr\xc4\x8d. \xe1\xbc\x80\xce\xbc\xce\xbd\xce\xaf\xce\xbf\xce\xbd: \xc5\xbertvena plitica, posuda za skupljanje krvi \xc5\xbertava; embrionalna ovojnica, plodna opna) je unutra\xc5\xa1nja embrijska ovojnica. Ispunjena je plodnom vodom (amnijskom teku\xc4\x87inom), koja uzrokuje \xc5\xa1irenje amniona i njegovo pretvaranje u amnionsku vre\xc4\x87u. Uloga amnionske vre\xc4\x87e je pru\xc5\xbeanje sigurne okoline embriju. Ovojnica amnion je svojstvo amniota kojima pripadaju gmazovi, ptice i sisavci. Amnion se razvija iz izvanembrijskog somatskog mezoderma s vanjske strane i iz izvanembrijskog ektoderm s unutra\xc5\xa1nje strane.\n_START_SECTION_\nKod \xc4\x8dovjeka\n_START_PARAGRAPH_\nNajraniji stadiji oblikovanja amniona kod \xc4\x8dovje\xc4\x8djeg zametka jo\xc5\xa1 nisu bili promatrani; kod najmla\xc4\x91eg zametka \xc4\x8diji se amnion prou\xc4\x8davao, amnion je bio ve\xc4\x87 bio prisutan kao zatvorena vre\xc4\x87a i nalazio se u unutarnjoj stani\xc4\x8dnoj masi kao \xc5\xa1upljina. Ova \xc5\xa1upljina je natkrivena jednim slojem spljo\xc5\xa1tenih ektodermalnih stanica, amnionskim ektodermom, a njezin donji dio sastoji se od prizmati\xc4\x8dnog ektoderma embrionalnog diska \xe2\x80\x94 neprekidnost izme\xc4\x91u gornjeg i donjeg dijela se uspostavlja na rubu embrionalnog diska. Izvan amnionskog ektoderma je tanki sloj mezoderma, koji je povezan s mezodermalnim slojem koriona._NEWLINE_Kad se formira, amnion je u kontaktu s tijelom zametka, ali se nakon \xc4\x8detiri ili pet tjedana plodna voda (liquor amnii) po\xc4\x8dinje gomilati unutar njega. Koli\xc4\x8dina teku\xc4\x87ine se pove\xc4\x87ava i uzrokuje \xc5\xa1irenje amnionam, kao i njegovo prianjanje na unutra\xc5\xa1nju povr\xc5\xa1inu koriona, tako da se uni\xc5\xa1tava izvanembrionski dio celoma. Koli\xc4\x8dina plodne vode dose\xc5\xbee svoj vrhunac u \xc5\xa1estom ili sedmom mjesecu trudno\xc4\x87e, nakon \xc4\x8dega se po\xc4\x8dinje smanjivati; krajem trudno\xc4\x87e iznosi oko 1 litru._NEWLINE_Plodna voda dopu\xc5\xa1ta slobodno kretanje ploda tijekom kasnijih etapa trudno\xc4\x87e i \xc5\xa1titi ga smanjuju\xc4\x87i rizik od mehani\xc4\x8dkih povreda. Naj\xc4\x8de\xc5\xa1\xc4\x87e sadr\xc5\xbei manje od dva posto \xc4\x8dvrste tvari, a 98-99% vode. Kemijski sastav varira ovisno o gestacijskoj dobi. Plodna voda sadr\xc5\xbei ureju, anorganske soli, malu koli\xc4\x8dinu bjelan\xc4\x8devina i \xc4\x8desto tragove \xc5\xa1e\xc4\x87era. Dokazano je da plod proguta pone\xc5\xa1to plodne vode tako \xc5\xa1to su u sadr\xc5\xbeaju fetalnog probalnog kanala prona\xc4\x91eni dijelovi epiderma i dlake.'